Diari Oficial de la Generalitat Valenciana


Sumari del DOGV 9128, del 15-07-2021 (2021/7111)

ACORD de 14 de juny de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Carlos Andrés Durbán Ballesta.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9128

Data del DOGV
:   15-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7111


Data del document
:   14-06-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de juny de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Carlos Andrés Durbán Ballesta. [2021/7111]  
Núm. d'expedient: ABI 482/2019.  
Causant: Carlos Andrés Durbán Ballesta. DNI: \*\*\*\*100\*\*  
Lloc i data de la defunció: Casasimarro (Conca), 19 de març de 2019.  
Últim domicili: segons certificat d'empadronament, Alacant.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit de la Delegació de l'Agència Tributària Valenciana a Alacant, de la defunció, el 19 de març de 2019, de Carlos Andrés Durbán Ballesta, amb DNI: \*\*\*\*100\*\*.   
En la documentació adjunta consten les renúncies a l'herència de les persones amb aquest dret.   
Fetes les oportunes consultes, queda acreditat que no va atorgar testament.   
Com que no hi consta, en principi, l'existència d'altres persones amb dret a heretar i figura empadronat a l'Ajuntament d'Alacant, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del previst en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer. Incoar el procediment de declaració de la Generalitat com a hereua abintestada de Carlos Andrés Durbán Ballesta, conforme al que es preveu en l'article 43 de la Llei 14/2003 de 10 d'abril de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon. Realitzar els actes i les comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
  
A aquest efecte, si aquesta documentació no ha sigut remesa per l'òrgan judicial o per la persona titular de la notaria, se sol·licitarà de les autoritats i el personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer. Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radiquen la major part dels seus béns.   
  
Quart. Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 14 de juny de 2021.- La directora general del Sector Públic i Patrimoni: Isabel Castelló García.